recursal/SuperWikiNEXT-32B huggingface dataset:
Bagi program pensijilan komputer A+, lihat Pensijilan A+.

**A+** ialah bahasa pengaturcaraan tatasusunan, salah satu dialek APL. Arthur Whitney dan pembina lain di Morgan Stanley membinanya untuk kerja pengiraan yang berat, terutamanya dalam gunaan kewangan. A+ dapat dijalankan di atas banyak pelantar selain Unix termasuklah Linux. A+ adalah bahasa tafsiran, bertahap-tinggi, serta interaktif.

A+ membekalkan set fungsi dan pengendali tambahan, antara muka pengguna grafik dengan penyelarasan automatik pada widget dan pembolehubah, pelakuan tak segerak bagi fungsi yang bersangkutan dengan pembolehubah dan peristiwa (*event*), memuatkan subrutin kompilan pengguna secara dinamik, dan ciri-ciri lain. Sebuah antara muka pengguna grafik yang lebih baru belum lagi dilabuhkan pada semua pelantar yang disokong.

A + bahasa melaksanakan perubahan berikut kepada bahasa APL ini:

* Fungsi A+ mungkin mempunyai sehingga sembilan parameter formal
* Kenyataan dalam kod A+ dipisahkan dengan koma bertitik, jadi satu kenyataan boleh dibuat dalam dua atau lebih barisan
* Hasil jelas sesebuah fungsi atau pengendali adalah hasil daripada kenyataan terakhir yang dilakukan
* A+ melaksanakan objek dipanggil sandaran, yang merupakan satu pembolehubah sejagat (pembolehubah bersandar) beserta satu definisi bersangkutan yang sama seperti fungsi tanpa hujah. Nilai-nilainya boleh ditetapkan dan dirujuk secara jelas dalam cara yang sama bagi pembolehubah sejagat, tetapi ia juga boleh ditetapkan melalui definisi yang berkaitan.

Pembangunan A+ secara interaktif kebanyakannya dibuat menggunakan penyunting Xemacs, melalui sambungan untuk penyunting tersebut. Kerana kod A+ menggunakan simbol APL asal, A+ memerlukan fon dengan aksara khas untuk dipaparkan; fon yang dikenali sebagai "kapl" disediakan di laman web rasmi A+ untuk tujuan itu.

Arthur Whitney kemudian telah mencipta Bahasa K, sebuah bahasa jujukan berhak milik. Sama semerti bahasa pengaturcaraan J, K mengabaikan set aksara APL. Ia tidak mempunyai beberapa kerumitan yang boleh dilihat pada A+, seperti kewujudan pernyataan dan dua mod sintaksis yang berbeza.

| * l
* b
* s
Bahasa pengaturcaraan |
| --- |
| 
* Perbandingan
* Glosari

 |
| 
* ALGOL
* APL
* Ada
* BASIC
* C
* C++
* C#
* COBOL
* Common Lisp
* Eiffel
* FORTH
* Fortran
* Haskell
* Java
* JavaScript
* Jython
* LISP
* LOGO
* Mesa
* Modula-2
* Oberon
* OCaml
* Objective-C
* Perl
* PHP
* Prolog
* PL/I
* Pascal
* PostScript
* Python
* Ruby
* Scheme
* Smalltalk
* SQL
* Tcl
* Visual Basic

 |
| 
* Kategori Kategori
* List-Class article Senarai

 |
Koordinat: 02°24′18.19″N 102°13′13.84″E﻿ / ﻿2.4050528°N 102.2205111°E﻿ / 2.4050528; 102.2205111

Resort Hotel
**A' Famosa Resort** atau **A'Famosa Golf Resort** terletak tidak jauh dari salah satu pintu masuk ke daerah Alor Gajah, Melaka iaitu melalui Persimpangan Plaza Tol Simpang Ampat, Lebuhraya Utara Selatan. Namanya diambil sempena kota peninggalan Portugis bersejarah di negeri tersebut iaitu A Famosa.

A Famosa Resort ini merupakan salah satu rangkaian hotel yang terdapat di Daerah Alor Gajah dan turut menawarkan pelabagai kemudahan rekreasi, hiburan, sukan kepada pengunjungnya. Direka oleh pereka terkemuka Ross C.Watson.

Ia dilakar dengan mengambil kelebihan pada mukabentuk semulajadi yang ada membuatkannya sangat unik- dengan pembuatan tasik, tumbuhan tropika dan landskap yang sangat cantik.

A Famosa Resort menawarkan rangakaian kemudahan penginapan seperti hotel, kondotel dan banglo. Resort yang dilengkapi dengan padang golf 27 lubang ini turut menyedikan pelbagai kemudahan lain seperti kolam memancing, restoran, dewan banquet, bilik seminar, karaoke, kedai-kedai cenderhati, kereta kuda, keretapi, basikal dan sebagainya untuk keselesaan para pengunjung.

Lokasi yang menjadi tarikan pengunjung ialah Water World, Animal Safari, Cowboy Town, Golf dan Kelab Micro Light.

Alamat
------

A Famosa Golf Resort Bhd
Jalan Kemus, Simpang Ampat,
78000 Alor Gajah,
Melaka

Rujukan
-------

1. ↑  "Tarikan terbaharu A'Famosa Resort". Diarkibkan daripada yang asal pada 2018-01-31. Dicapai pada 2018-01-31.
2. ↑  "Pameran ayam jadi tarikan  di A'Famosa Resort". Diarkibkan daripada yang asal pada 2018-01-31. Dicapai pada 2018-01-31.

Pautan luar
-----------

* A’Famosa Resort cipta rekod  bina ketupat gergasi. Diarkibkan 2018-01-31 di Wayback Machine
**YBhg. Dato' Seri Abdul Azim Mohd Zabidi** (Lahir 11 Julai 1959), merupakan bekas Pengerusi Bank Simpanan Nasional dan Bendahari UMNO

Kehidupan Awal
--------------

Dilahirkan di Batu Gajah, Perak, beliau juga pemegang Fellow Chartered Institute Of Secretaries United Kingdom (UK) berkelulusan Masters in Business Law London Guildhall University[*perlu rujukan*] dan anak Melayu pertama dilantik sebagai Ahli Lembaga Pengarah Institute of World Savings Banks.[*perlu rujukan*]

Kerjaya
-------

Dato' Seri Abdul Azim Mohd Zabidi mempunyai pengalaman lebih 20 tahun dibidang kewangan dan perbankan. Sebelum memegang jawatan Pengerusi BSN Diarkibkan 2017-04-14 di Wayback Machine[*perlu rujukan*] beliau antara lain pernah memegang jawatan Pengurus Besar Kumpulan Commerce Aset (1995), Pengurus Besar Commerce Property Trust Managers Berhad dan Ahli Jawatankuasa Majlis Tindakan Ekonomi (MTEN II).[*perlu rujukan*] Beliau mula menyertai Bank of Commerce Berhad pada 1984.[*perlu rujukan*]

Politik
-------

Dato' Seri Abdul Azim Mohd Zabidi merupakan Ketua UMNO Bahagian Bukit Bintang, pernah digantung keahlian kerana melanggar etika pertandingan pernah dipilih menjadi Exco Pemuda UMNO dari 1996 hingga 2000. Pada tahun 2004 beliau telah dilantik sebagai Bendahari UMNO oleh Presiden UMNO, Abdullah Badawi dan juga dipilih menganggotai Majlis Tertinggi UMNO dari tahun 2000 hingga 2002.[*perlu rujukan*]

Dalam pilihanraya umum 2008, Dato' Abdul Azim tewas kepada Roslan Shaharum (PAS) dengan majoriti 1,566 undi bagi kerusi Parlimen Bukit Gantang, Perak. Dato' Seri Abdul Azim Mohd Zabidi mendapat 18,449 undi manakala Roslan menerima 20,015 undi. Calon bebas, M Morgan mendapat 872 undi.

Sukan
-----

Dato' Seri Abdul Azim Mohd Zabidi merupakan Pengerusi Institut Sukan Negara Malaysia[*perlu rujukan*] dan juga dilantik oleh Majlis Olimpik Malaysia sebagai Chef de Mission (CDM)[*perlu rujukan*] Malaysia ke Sukan Asia 2018 di Jakarta dan Palembang. Sebelum itu beliau telah lama menyumbang bakti bersama Persatuan Kriket Melayu Malaysia sebagai Setiausaha Kewangan.[*perlu rujukan*]

Lihat Juga
----------

* Senarai Majlis Tertinggi UMNO 2004

Pautan Luar
-----------

* Laman Web Rasmi UMNO
**Ralat ungkapan: Pengendali < tidak dijangka**

**Kulat**(nama pena) atau nama penuh beliau **Ruhisham Hashim**, merupakan pelukis komik Malaysia yang banyak menghasilkan karya di majalah Gila-Gila. Dia juga merupakan ketua bagi kumpulan GG Group. Kartunis Kulat pernah menghasilkan kartun MAT METAL yang sangat popular di majalah Gila-Gila. 

Selain melukis untuk majalah, kulat juga banyak menghasilkan kartun dalam bentuk kad ucapan. Kulat kini masih aktif melukis untuk ilustrasi buku, termasuk Siri Cereka Sains terbitan Utusan Publication & Distributors Sdn. Bhd. (Up&D) dinobatkan sebagai penerima Anugerah Majlis Buku Kanak-Kanak dan Remaja Malaysia MBBY). UP&D turut memenangi hadiah penghargaan melalui penulisnya iaitu Ruhisham Hashim (Kulat) dan beberapa penulis lain. Antara Karya ilustrasi Ruhisham Hashim (kulat) ialah The Legend of Flying Cats, Clokie the Talking Clock Tower, Celebrating with the Annual Dwarf, Papie the Magic Paper dan The Greedy Doctor Barr. 

Bagi Kulat pula, karya-karyanya berfungsi sebagai medium kepada pendedahan awal kanak-kanak terhadap dunia buku dan pembacaan. Oleh itu, ia disampaikan menerusi ilustrasi yang menarik. Latar belakang beliau sebagai kartunis dan ilustrator banyak membantu mengenal pasti pendekatan dan bentuk ilustrasi yang sesuai dalam sembilan siri karya tersebut.

Pautan luar
-----------

* 

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
|  |
| --- |
|  |

**Hari Pencipta** ialah sehari dalam setahun yang ditetapkan oleh sesebuah negara bagi mengiktiraf jasa para pencipta.

Argentina
---------

László József Bíró
Hari Pencipta (Sepanyol: *Día del Inventor*code: es is deprecated ) di Argentina disambut sejak tahun 1986 dan diadakan pada 29 September setiap tahun, iaitu hari jadi pencipta pena mata bulat, László József Bíró.

Eropah
------

Hedy Lamarr, pelakon dan pencipta.
Hari Pencipta (Jerman: *Tag der Erfinder*code: de is deprecated ) di negara-negara berbahasa Jerman (Jerman, Austria dan Switzerland) disambut pada 9 November, iaitu tarikh kelahiran pencipta dan pelakon Hollywood kelahiran Austria, iaitu Hedy Lamarr yang terkenal kerana spektrum rebak terloncat frekuensi pada tahun 1942.

Hari Pencipta diisytiharkan oleh pencipta dan usahawan dari Berlin, Gerhard Muthenthaler. Menurut laman sesawang pertubuhan, Hari Pencipta bertujuan mengejar matlamat berikut:

* Menggalakkan orang ramai memperoleh idea sendiri dan melakukan perubahan demi kesejahteraan
* Mengingatkan pencipta yang dilupakan di kalangan orang ramai

Moldova
-------

Sejak tahun 1995, Republik Moldova menyambut **Hari Pencipta dan Perasional** pada hujung bulan Jun setiap tahun.

Thailand
--------

Thailand mengiktiraf 2 Februari sebagai **Hari Pencipta** tahunan. Kabinet Thailand menetapkan tarikh ini untuk memperingati ulang tahun peruntukan paten untuk ciptaan pengudara permukaan berkelajuan rendah (*slow speed surface aerator*) oleh Raja Bhumibol Adulyadej pada 2 Februari 1993.

Amerika Syarikat
----------------

Ronald Reagan selaku Presiden Amerika Syarikat mengisytiharkan 11 Februari 1983 sebagai **Hari Pencipta Kebangsaan**, Pengisytiharan 5013 Diarkibkan 2014-04-10 di Wayback Machine, untuk *..menyeru rakyat Amerika Syarikat agar menyambut hari ini dengan upacara dan kegiatan yang bersesuaian*. Sebagai pengiktirafan terhadap jasa para pencipta kepada negara dan dunia, Kongres, menurut Resolusi Bersama Senat 140 (Undang-undang Awam 97 - 198), telah menetapkan 11 Februari, iaitu ulang tahun kelahiran Thomas Alva Edison yang pernah memiliki lebih 1,000 paten, sebagai **Hari Pencipta Kebangsaan**.

Lihat juga
----------

* Hari Harta Intelek Sedunia

Rujukan
-------

1. ↑  "Well-known 20th and 21st century Hungarians". MTI – Hungarian News Agency Corp. Diarkibkan daripada yang asal pada 2008-04-09. Dicapai pada 2008-04-28.
2. ↑  "Inventors and Rationalizers Day". State Agency on Intellectual Property of the Republic of Moldova (AGEPI). Dicapai pada 2008-04-28.[*pautan mati kekal*]
3. ↑  "The 2007 Inventors' Day Project". National Research Council of Thailand. 2007-01-18. Dicapai pada 2008-04-28.[*pautan mati kekal*]

Pautan luar
-----------

* Inventors-Day.com
* Proclamation 5013 Diarkibkan 2014-04-10 di Wayback Machine (United States)
* Inventors-day on Facebook
Sejak tahun 1980, 27 September disambut oleh Pertubuhan Pelancongan Sedunia sebagai **Hari Pelancongan Sedumia**. Amalan ini diwujudkan pada Sesi Ketiga Perhimpunan Agung UNWTO di Torremolinos, Sepanyol, pada bulan September 1979. Tujuan hari istimewa ini diadakan adalah untuk menunjukkan kesedaran bahawa pelancongan adalah penting kepada masyarakat antarabangsa dan juga untuk menunjukkan bagaimana pelancongan mempengaruhi nilai-nilai sosial, kebudayaan, politik dan ekonomi di merata dunia. 27 September adalah penting kerana pada hari itulah pada tahun 1970, bermulanya amalan Statut-Statut WTO. Pengamalan statut-statut inilah yang dianggap sebagai satu peristiwa penting dalam pelancongan sedunia.

Pada Sesi Kedua Belasnya di Istanbul, Turki, pada bulan Oktober 1997, Perhimpunan Agung UNWTO memutuskan untuk melantim sebuah negara tuan rumah setiap tahun sebagai rakan Pertubuhan bagi menyambut Hari Pelancongan Sedunia.

Pada Sesi Kelima Belasnya di Beijing, China, pada bulan Oktober 2003, Perhimpunan memutuskan untuk menguikuti giliran geografi berikut untuk sambutan Hari Pelancongan Sedunia: 
2006 di Eropah; 2007 di Asia Selatan; 2008 di rantau Amerika, dan 2009 di Afrika.

Pautan luar
-----------

* World Tourism Day 2005 Diarkibkan 2007-07-17 di Wayback Machine
* Suggested Activities for World Tourism Day (from WTO) Diarkibkan 2007-07-05 di Wayback Machine

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Hari Olimpik** disambut pada 23 Jun setiap tahun, sempena penubuhan Jawatankuasa Olimpik Antarabangsa (IOC) di Paris. Idea ini dicadangkan pada tahun 1947 semasa Sesi IOC ke-41 oleh ahli IOC Czechoslovakia, Doktor Gruss, dan diterima oleh IOC pada Januari 1948. Hari Olimpik telah dihubungkaitkan dengan Larian Hari Olimpik, yang dimulakan pada tahun 1987, di seluruh dunia.

Hari Olimpik kini disambut di seluruh dunia oleh Jawatankuasa Olimpik Kebangsaan masing-masing, bukan sebagai sebuah acara sukan sahaja tetapi juga merangkumi program pendidikan dan kebudayaan. Tiga prinsip Hari Olimpik ialah bergerak, belajar dan meneroka (*move, learn, discover*).

Rujukan
-------

1. 1 2  "What is Olympic Day?" *IOC*. 31 Mei 2011. DIcapai pada 15 Ogos 2021.
2. ↑  "Olympic Day" *IOC*. Dicapai pada 15 Ogos 2021.
3. ↑  What is Olympic Day? *International Fair Play Committee*. Dicapai pada 15 Ogos 2021.
4. ↑  Olympians all over the world celebrate Olympic Day *World Olympians Association*. 23 Jun 2014. Dicapai pada 15 Ogos 2021.

Pautan Luar
-----------

|  |  |
| --- | --- |
|  | Wikimedia Commons mempunyai media berkaitan ***Hari Olimpik*** |

* Hari Olimpik 2010 (PDF)
* Hari Olimpik 2020
* Hari Olimpik 2021
* Sambutan Hari Olimpik di Thailand
* Sambutan Hari Olimpik di Amerika Syarikat
**Agensi Jaminan Pelaburan Multilateral** atau (bahasa Inggeris: *Multilateral Investment Guarantee Agency*, MIGA) merupakan sebuah ahli Kumpulan Bank Dunia. Ia telah ditubuhkan untuk mempromosikan pelaburan langsung luar negara ke dalam negara membangun. MIGA telah ditubuhkan pada tahun 1988 dengan modal asas sebanyak $1 bilion dan ia beribupejabat di Washington, D.C.

MIGA mempromosikan pelaburan langsung asing ke dalam negara membangun dengan menginsuranskan pelabur terhadap risiko politik, menasihatkan kerajaan-kerajaan mengenai penarikan pelaburan, berkongsi maklumat menerusi perkhidmatan pelaburan dalam talian, dan menjadi pengantara pertelingkahan di antara para pelabur dan kerajaan. Kekuatan MIGA dibandingkan dengan pembekal swasta bagi insurans risiko politik adalah ia merupakan ahli kepada kumpulan Bank Dunia, yang mana membenarkan ia campur tangan dengan kerajaan tuan rumah untuk menyelesaikan tuntutan sebelum mereka difailkan.

Perniagaan MIGA
---------------

MIGA memberikan jaminan terhadap risiko-risimo bukan komersil untuk melindungi pelaburan merentas sempadan di dalam negara-negara ahli membangun. Jaminan-jaminan untuk melindungi pelabur-pelabur terhadap risiko-risiko Kawalan Perpindahan, risks to protect cross-border investment in developing member countries. Transfer Restriction, ekspropriasi, peperangan dan gangguan awam serta perlanggaran kontrak di antara pelabur/projek syarikat dan pihak berkuasa negara tuan rumah). Semuanya rangkuman boleh dibayar secara individu atau di dalam kombinasi. 

MIGA boleh merangkumi pelaburan baru. Ini semuanya termasuklah: 

* baru, pelaburan-pelaburan greenfield;
* sumbangan-sumbangan pelaburan baru yang dikaitkan dengan pengembangan, modernisasi, atau penstruktuan kewangan projek-projek yang sedia ada; dan
* pemerolehan yang melibatkan penswastaan syaikat-syarikat negara.

Tidak seperti penginsuran lain, MIGA disokong oleh Kumpulan Bank Dunia dan 175 negara-negara keahlian.

Izumi Kobayashi menyertai MIGA sebagai Naib Presiden Eksekutif pada November 24, 2008. James Bond mengisi kedudukan Ketua Pegawai Operasi; Peter D. Cleary merupakan Ketua Penasihat; Kevin Lu merupakan Ketua Pegawai Kewangan; Frank Lysy merupakan Ketua Ekonomi; dan Edie Quintrell merupakan Pengarah Operasi.

MIGA mengeluarkan $2.1 bilion jaminan pelaburan baru pada tahun fiskal 2008, satu rekod baru.

Lihat juga
----------

* Bank Dunia - Bank Rekonstruksi dan Pembangunan Antarabangsa (IBRD)
* Bantuan multilateral

Pautan luar
-----------

* Bank Information Center
* Tapak rasmi MIGA
**Agensi Pengurusan Bencana Negara** (Inggeris) *National Disaster Management Agency* (atau NADMA) merupakan sebuah agensi pengurusan kecemasan kerajaan Malaysia. NADMA berfungsi sebagai penyelaras kepada agensi kerajaan yang terlibat dengan penguatkuasaan bencana. NADMA diletakkan di bawah Jabatan Perdana Menteri Malaysia, yang membolehkan ia menyelaras gerak kerja pengurusan kecemasan yang dijalankan oleh agensi lain seperti Angkatan Tentera Malaysia (ATM), Polis Diraja Malaysia, Angkatan Pertahanan Awam Malaysia (APM), bomba, Rela dan Jabatan Kebajikan Masyarakat (JKM).

Sejarah
-------

Rentetan daripada insiden-insiden bencana luar biasa khususnya Banjir Monsun pada 2014 yang telah mengakibatkan kemusnahan besar di beberapa negeri, Timbalan Perdana Menteri Malaysia, Muhyiddin Yassin telah mengumumkan hasrat kerajaan untuk membentuk semula agensi pengurusan bencana pada 14 Mac 2015 ketika menghadiri Persidangan Dunia Mengenai Pengurangan Bencana Pertubuhan Bangsa-Bangsa Bersatu di Jepun dan telah dipersetujui oleh Jemaah Menteri pada 26 Ogos 2015 dan telah membuat keputusan menubuhkan NADMA Malaysia di mana jentera perancangan dan pelaksanaan bencana negara dapat diurus dengan lebih cekap, berkesan dan sampai ke segenap lapisan masyarakat khususnya mangsa bencana.

Fungsi
------

Meningkatkan tahap kemampuan jentera pengurusan bencana serta Pasukan 
Mencari dan Menyelamat Khas Malaysia (SMART).

Kontroversi
-----------

Bekas menteri, Ahmad Shabery Cheek mempersoal kenyataan bahawa Agensi Pengurusan Bencana Negara (Nadma) tidak terbabit dalam soal pengurusan bencana.

Ahli Majlis Tertinggi (MT) Umno itu berharap kenyataan menteri bahawa Nadma hanya menguruskan pampasan banjir semata-mata adalah tersalah petik. 

Timbalan Menteri di Jabatan Perdana Menteri (Tugas-Tugas Khas), Datuk Mastura Mohd. Yazid berkata, ekoran struktur organisasi berkenaan yang disifatkan kecil dan hanya beroperasi di peringkat Pusat serta tidak mempunyai kakitangan di peringkat Negeri dan Daerah, telah menyukarkan koordinasi dan penyampaian maklumat dua hala secara terus dengan agensi-agensi di lapangan.

Justeru, dengan alasan tersebut mewajarkan Kabinet memutuskan supaya struktur Nadma diteliti semula untuk diperkukuhkan selaras dengan pengurusan bencana negara.

Rujukan
-------

1. 1 2  BERNAMA (31 Disember 2015). "TPM umum penubuhan NADMA, selaras pengurusan bencana negara". *Astro Awani*.
2. ↑  Malaysia bentuk semula agensi pengurusan bencana - TPM
3. ↑  Dato' Mohtar bin Mohd Abd Rahman. "Perutusan Ketua Pengarah NADMA". *Agensi Pengurusan Bencana Negara (NADMA)*. Dicapai pada 28 Mei 2020.
4. ↑   2023 Belanjawan Persekutuan (PDF) (Laporan). Kementerian Kewangan Malaysia. Dicapai pada 22 April 2023.
**Agen penurunan** (juga dikenali sebagai **bahan penurun** atau **penurun** sahaja) merupakan suatu unsur atau sebatian yang kehilangan (atau "menderma") satu elektron kepada spesies kimia dalam tindak balas redoks. Kerana agen penurun kehilangan elektronnya, ia dikatakan telah dioksidakan.

Contoh keadaan ini berlaku boleh dilihat melalui tindak balas keseluruhan untuk respirasi sel aerob dibawah: 

{\displaystyle {\rm {C\_{6}H\_{12}O\_{6}{(p)}+6O\_{2}{(g)}\rightarrow 6CO\_{2}{(g)}+6H\_{2}O{(l)}\!}}}
Oksigen (O2) diturunkan, jadi ia adalah agen pengoksidaan manakala glukosa (C6H12O6) dioksidakan, jadi ia adalah agen penurunan.

Dalam kimia organik, penurunan secara khususnya lebih merujuk kepada penambahan hidrogen ke dalam suatu molekul, walaupun definisi yang dinyatakan di atas masih terpakai. Contohnya, benzena diturunkan kepada sikloheksana dengan kehadiran pemangkin platinum: 

{\displaystyle {\rm {C\_{6}H\_{6}+3H\_{2}\rightarrow C\_{6}H\_{12}\!}}}
Dalam kimia organik, agen penurunan yang baik adalah bahan tindak balas yang memberikan H2.

Lihat juga
----------

* Penurunan organik
* Agen pengoksidaan
* Elektrokimia

Bacaan lanjut
-------------

* "Chemical Principles: The Quest for Insight", Edisi Ketiga. Peter Atkins and Loretta Jones hlmn. F76

Pautan luar
-----------

* Jadual yang meringkaskan kekuatan agen penurunan di Wayback Machine (diarkibkan 11 Jun 2011)

Portal:* icon Sains
**Amnesia** (dari Bahasa Yunani *Ἀμνησία*) ialah keadaan terganggunya daya ingatan. Faktor amnesia boleh berupa organik atau fungsi. Punca organik boleh berupa kerosakan otak, akibat trauma atau penyakit, atau kegunaan ubat-ubatan (biasanya yang bersifat sedatif) dan yang paling teruk boleh juga disebabkan oleh pembedahan pemindahan sum-sum tulang belakang. Faktor fungsi ialah faktor psikologi, seperti mekanisme pertahanan ego. Amnesia dapat juga berlaku secara spontan, seperti berlaku pada *amnesia global sementara.* Jenis amnesia global ini umum berlaku bermula usia pertengahan hingga usia tua, terutamanya pada lelaki, dan biasanya berlangsung kurang daripada 24 jam.

Kesan lain bagi amnesia ialah ketidakmampuan membayangkan masa hadapan dan akan menyebabkan pesakit akan sentiasa terbayang peristiwa yang telah berlaku dan lupa jika bertemu kembali dengan sesuatu yang terlupa tersebut. Kajian terakhir yang diterbitkan dalam rangkaian *Proceedings of the National Academy of Sciences* (Prosiding Akademi Kebangsaan Sains) menunjukkan bahawa amnesia dengan kerosakan pada hipokampus tidak dapat membayangkan masa hadapan. Hal ini berlaku kerana apabila seorang yang normal membayangkan masa hadapan, mereka menggunakan pengalaman masa lalu untuk membina senario yang mungkin dihadapi. Sebagai contoh, seseorang yang cuba membayangkan apa yang akan berlaku dalam pesta yang hendak didatanginya akan menggunakan pengalaman pesta sebelumnya untuk membantu mengkonstruksi kejadian pada masa hadapan.

Jenis amnesia
-------------

* **Amnesia anterograd**: kejadian baru dalam ingatan jangka pendek tidak dipindahkan ke ingatan jangka panjang yang kekal. Penderitanya tidak akan boleh mengingat apapun yang berlaku selepas munculnya amnesia ini walaupun baru berlalu sesaat. Tidak dapat disembuhkan dengan terapi (lupa kekal).

* **Amnesia retrogred**: ketidakmampuan memunculkan kembali ingatan masa lalu yang lebih dari peristiwa lupa biasa. Dapat disembuhkan dengan terapi.

Kedua-dua kategori amnesia tersebut dapat muncul serentak pada pesakit yang sama. Contohnya seperti pada penunggang basikal motor yang tidak mengingat pergi ke mana sebelum pertembungan (amnesia retrogred), juga melupakan tentang kejadian di hospital dua hari setelahnya (amnesia anterograd).

Selain itu juga terdapat jenis amnesia lain yang cukup teruk:

* **Amnesia separa**: ketidakmampuan mengingat beberapa orang dalam jangka masa 3 tahun malah selamanya, kejadian ini biasanya disebabkan oleh seseorang tersebut mengalami pembedahan pemindahan sum-sum tulang belakang. Kejadian ini cukup jarang berlaku kerana tidak banyak orang yang mahu untuk melakukan pemindahan sum-sum tulang belakang untuk rawatan penyakit Thalassemia Major.

Rujukan
-------

1. ↑
2. ↑  "salinan arkib". Diarkibkan daripada yang asal pada 2008-04-26. Dicapai pada 2016-03-10.

|  |  |
| --- | --- |
| Ikon tunas | Rencana berkenaan perubatan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Fail:Small square new logo.jpgLogo Hand in Hand
**Hand in Hand: Center for Jewish-Arab Education in Israel** (Ibrani: יד ביד: המרכז לחינוך יהודי ערבי בישראלcode: he is deprecated , Arab: يدا بيد: مركز التربية اليهودي العربي في إسرائيلcode: ar is deprecated ) ialah sebuah rangkaian sekolah dwibahasa bersepadu untuk kanak-kanak Yahudi dan Arab di Israel. Hand in Hand diasaskan oleh pengajar Arab Israel Amin Khalaf dan pengajar Israel Amerika Lee Gordon pada 1997 dengan 50 murid di di dua kampus.

Lihat juga
----------

* Givat Haviva
* HaKfar HaYarok
* Neve Shalom

Rujukan
-------

1. ↑  "IIE AWARDS PRIZE TO FOUNDERS OF BILINGUAL AND MULTICULTURAL SCHOOLS" Diarkibkan 2007-10-12 di Wayback Machine, International Institute of Education, Press Release, June 14, 2007.]

Pautan luar
-----------

* Hand in Hand's English website

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Israel
* Amerika Syarikat

 |
**ABC Family Worldwide** ialah anak syarikat Walt Disney Television yang bertanggungjawab ke atas operasi rangkaian kabel A.S. Freeform. Syarikat ini pada mulanya dibentuk sebagai **International Family Entertainment**, sampingan dari rangkaian kabel Christian Broadcasting Network, The Family Channel.

Pada tahun 1993, IFE memperolehi aset penyiaran United Kingdom, ITV Television South, yang tidak lagi beroperasi, pemilikannya termasuk studio MTM Enterprises di AS. Pada tahun 1996, IFE dibeli oleh News Corporation; syarikat MTM digabungkan ke dalam perusahaan 20th Century Fox Television sementara bakinya digabungkan ke Fox Kids Worldwide (penggabungan unit Fox Kids dengan Saban Entertainment), untuk membentuk **Fox Family Worldwide**. Fox dan Saban merancang memanfaatkan jajaran Fox Kids yang popular untuk mengubah The Family Channel—yang dijenamakan semula Fox Family Channel setelah pembelian—menjadi pesaing saluran kabel yang berorientasi pada kanak-kanak seperti Nickelodeon, Disney Channel, dan Cartoon Network. Anak syarikat itu juga menubuhkan rangkaian Fox Kids antarabangsa di Eropah dan Amerika Latin.

Setelah menghadapi kesulitan dan usaha Saban yang gagal untuk membeli saham News Corp dalam usaha tersebut, Fox Family Worldwide kemudian dijual kepada pemiliknya kini, The Walt Disney Company, pada tahun 2001 berharga $5.3 bilion. Pembelian tersebut memberikan pemilikan Disney atas saluran Fox Family (yang kemudian bertukar nama ABC Family), saluran antarabangsa Fox Kids (yang kemudian dinamakan Jetix, dan kemudian Disney XD), dan hak ke atas Saban Entertainment. Anak syarikat itu telah digabungkan ke kumpulan Walt Disney Television. Saban Brands, penerus Saban Entertainment, akan memperoleh hak ke atas beberapa harta yang dimiliki oleh pendahulunya; aset ini telah dibeli oleh Hasbro.

Rujukan
-------

1. ↑  "Business Entity Detail: ABC Family Worldwide, Inc. (Search on Entity C1991622)". *California Business Search*. California Secretary of State. Diarkibkan daripada yang asal pada 2015-03-15. Dicapai pada February 19, 2016.


|  |  |
| --- | --- |
| Ikon tunas | Rencana berkaitan syarikat dan perbadanan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Templat:Indigenous Peoples of Canada
**Hari Orang Asli Kebangsaan** (bahasa Inggeris: *National Indigenous Peoples Day*; bahasa Perancis: *Journée nationale des peuples autochtones*) ialah satu hari mengiktiraf dan meraikan budaya dan sumbangan Bangsa-bangsa Pertama, Inuit dan Métis Orang asli di Kanada. Hari berkenaan pertama kali diraikan sebagai *National Aboriginal Day* pada tahun 1996, setelah diisytiharkan pada tahun berkenaan oleh Gabenor Jeneral Kanada pada masa itu TYT Roméo LeBlanc, diraikan pada 21 Jun setiap tahun. 21 Jun telah dipilih sebagai cuti berkanun atas banyak sebab-termasuk keertian budayanya kerana Solstis musim panas, dan juga pada hari berkenaan ramai orang asli dan masyarakat asli mengikut tradisi meraikan warisan mereka. Ia telah dinamakan semula pada tahun 2017.

Lihat juga
----------

* Hari Perjanjian – Nova Scotia

Rujukan
-------

1. ↑  "National Aboriginal Day History" (PDF). *Indian and Northern Affairs Canada*. Diarkibkan daripada yang asal (pdf) pada 17 November 2017. Dicapai pada 20 Jun 2018. Unknown parameter `|dead-url=` ignored (bantuan)

Pautan luar
-----------

* (Inggeris)Laman web Kerajaan Kanada
* (Inggeris)DAAIR Diarkibkan 2016-06-23 di Wayback Machine

Templat:Indigenous rights footer
**Abhishek Bachchan** (Hindi: अभिषेक बच्चनcode: hi is deprecated , lahir 5 Februari 1976) merupakan seorang pelakon dan penerbit filem India. Beliau ialah anak kepada Amitabh Bachchan dan Jaya Bachchan dan berkahwin dengan pelakon dan bekas Miss World Aishwarya Rai.

Abhishek bersekolah di Sekolah Jamnabai Narsee, Sekolah Scotland Bombay di Mumbai, Sekolah Moden di Vasant Vihar, New Delhi dan Kolej Aiglon. Beliau kemudiannya pergi ke Amerika Syarikat untuk menamatkan pengajiannya di Universiti Boston. Abhishek mula menceburi dalam bidang lakonan pada tahun 2000 dan mencapai kemasyuran pada tahun 2004.

Kehidupan peribadi
------------------

Pada Oktober 2002, Bachchan mengumumkan pertunangannya dengan Karisma Kapoor tetapi pertunangan tersebut berakhir pada Januari 2003. Kemudian pada 14 Januari 2007 Bachchan mengumumkan tarikh pertunangannya dengan Aishwarya Rai.

Pada 20 April 2007, Abhishek mengahwini Aishwarya Rai mengikut upacara tradisional Hindu. Perkahwinan ini diadakan secara tertutup di kediaman Bachchan, *Prateeksha* di Juhu, Mumbai.

Pada 16 November 2011, Rai melahirkan seorang anak perempuan dan isu ini telah menjadi hangat di seluruh dunia. Keluarga Bachchan mengatakan bahawa ada sesetengah pihak yang tidak bertanggungjawab telah menyebarkan foto palsu mengenai Aishwarya iaitu gambar Aishwarya bersama anaknya di hospital di Internet dan Facebook. Bachchan kemudian mengatakan bahawa foto Aishwarya bersama anaknya akan diedarkan di media sebaik sahaja menantunya kembali ke rumah daripada hospital.

Filemografi
-----------

Rencana utama: Filemografi Abhishek Bachchan

Diskografi
----------

### Single

Muncul dalam
* 2005: "Right Here Right Now : Bluffmaster!" (Sunidhi Chauhan feat. Abhishek Bachchan)
* 2015: "Until the Sun Comes Up" (Raghav feat. Abhishek Bachchan & Nelly)

Rujukan
-------

1. ↑  "Aishwarya Rai Bachchan and Abhishek Bachchan 10th wedding anniversary: A look at their love story". 28 July 2017. Dicapai pada 28 July 2017.
2. ↑  "Did Aishwarya Rai Bachchan Really Ever Marry A Tree?". *HuffPost India* (dalam bahasa Inggeris). 7 September 2016. Dicapai pada 16 May 2018.
3. ↑  "17 flops set me straight". Headlines Today. Dicapai pada 15 October 2010.
4. ↑  "Abhishek details his love story with Aishwarya". Diarkibkan daripada yang asal pada 26 January 2012. Dicapai pada 25 January 2012.
5. ↑  "It was sudden...but this is the 21st century, one must be prepared". *The Indian Express*. 16 January 2007. Dicapai pada 9 January 2013.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Abhishek Bachchan*** |


|  |  |
| --- | --- |
|  | Wikiquote mempunyai koleksi petikan mengenai: ***Abhishek Bachchan*** |

* Abhishek Bachchan di Pangkalan Data Filem Internet (IMDb)
* Abhishek Bachchan di Twitter Sunting ini di Wikidata

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Norway
* Sepanyol
* Perancis (data)
* Jerman
* Israel
* Amerika Syarikat
* Australia

 |
| Lain-lain | 
* MusicBrainz (artis)
* SUDOC (Perancis)
	+ 1
* Trove (Australia)
	+ 1

 |
Jangan dikelirukan dengan Haron Din.
Fail:Harun Din.jpgHarun Din
Dato' **Harun Din** pernah dilantik sebagai Pengerusi Suruhanjaya Pilihan Raya Malaysia dari 12 Oktober 1990 - 20 Jun 1999.

Pendidikan
----------

Dato' Haji Harun Din dilahirkan pada 21 Jun 1934 di Alor Star, Kedah]. Beliau bersekolah di Sekolah Melayu Kanchut (1940) ; Sekolah Melayu Sungai Korok Lama (1942-1947) dan Kolej Sultan Abdul Hamid, Alor Star (1947-1955). Kemudian sambung belajar di Universiti Malaya, Singapura (1955-1959). Pada 1986 , beliau menyertai Senior Executives Programming di Massachusetts Institite of Technology, Amerika Syarikat.

Kerjaya
-------

Selepas keluar dari universiti, beliau menjadi Penolong Setiausaha Bahagian Keselamatan Perisikan (1959); Setiausaha Kerja, Jawatankuasa Kerja Keselamatan Sarawak (1967); Pegawai Kewangan Persekutuan Sarawak (1969); Ketua Pengarah, Jabatan Filem Negara (1971) ; Timbalan, Ketua Setiausaha Kementerian Penerangan (1972); Ketua Pengarah Lembaga Pelabuhan Kelang (1981) ; Ketua Setiausaha Kementerian Pembangunan Luar Bandar (1983) ; Timbalan Ketua Setiausaha Kanan Jabatan Perdana Menteri (1988) dan terakhir sebagai Pengerusi Suruhanjaya Pilihanraya Malaysia (SPR), (1990-1999).

Penghargaan
-----------

Beliau telah dianugerahkan Dato' Setia DiRaja Kedah (D.S.D.K.), Johan Mangku Negara (J.M.N.) dan Kesatria Mangku Negara (K.M.N.).

Rujukan
-------

1. ↑  "Dato' Haji Harun Din". Diarkibkan daripada yang asal pada 2012-06-15. Dicapai pada 2012-05-11.

| * l
* b
* s
Pengerusi Suruhanjaya Pilihan Raya Malaysia |
| --- |
| 
1. Mustafa Albakri Hassan
2. Ahmad Perang
3. Abdul Kadir Talib
4. Harun Din
5. Omar Mohd Hashim
6. Ab Rashid Ab Rahman
7. Abdul Aziz Mohd Yusof
8. Che Mohd Hashim Abdullah
9. Azhar Azizan @ Harun
10. Abdul Ghani Salleh

 |
**Laburan Baru** merupakan sebuah desa di wilayah kecamatan Pasir Balengkong, kabupaten Paser, Provinsi Kalimantan Timur, Indonesia. Daerah ini merupakan salah satu program pemerintah pada masa orde baru, yang saat itu membuat program pembangunan yang merata di seluruh daerah Indonesia, yaitu transmigrasi penduduk. Transmigrasi di laburan baru ini dimulai sekitar tahun 1985. Banyak kemajuan dan perkembangan yang telah dicapai, sehingga kualiti ekonomi dan pendidikan berkembang seiring perkembangan zaman. Dalam bidang ekonomi desa laburan baru merupakan pengeluar hasil buah segar kelapa sawit. Dan sekarang beberapa perusahaan pun mulai menanamkan modalnya di daerah ini. Beberapa diantara nya adalah PT.BORNEO INDAH MARJAYA, PT PALMA, DAN PTPN XVI, namun pasarana infrastruktur masih harus dibangunkan, salah satu diantaranya adalah jalan raya.

| * l
* b
* s
Kecamatan Pasir Balengkong, Kabupaten Paser, Kalimantan Timur |
| --- |
| Desa | Bekoso · Damit · Laburan · Laburan Baru · Lempesu · Pasir Balengkong · Sangkuriman · Seniung Jaya · Suantang · Suantang Baru · Suliliran · Suliliran Baru |

|  |  |
| --- | --- |
| Ikon tunas | Rencana kelurahan atau desa di Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Prof. Dr. Ir. **Hammam Riza**, M.Sc, IPU, (lahir di Medan, Sumatra Utara, 8 Ogos 1962; umur 60 tahun
), ialah pakar teknologi maklumat dan komunikasi (TAIP) dari Indonesia yang menumpukan di bidang kecerdasan buatan.

Semasa ini, ia berkhidmat sebagai Ketua Badan Pengkajian dan Penerapan Teknologi ke-10.

Pendidikan
----------

Hammam memperoleh gelar sarjana (S-1) Teknik Elektro di ITB, kemudian mendapatkan biasiswa program Habibie untuk gelar magister (S-2) di Amerika Syarikat. Sempat menjalani satu semester di University of Illionis at Chicago dalam program ilmu komputer, Hammam kemudian mendapatkan gelar *Master of* Science-nya di University of Kentucky, Amerika Syarikat.

Hammam mendapatkan gelar doktor (S-3) di ITB lulus dengan nilai *cumlaude*, dengan melakukan penyelidikan di New Mexico State University, Amerika Syarikat.

Karier
------

### Pengkajian dan penerapan TAIP

Hammam melakukan penyelidikan dalam bidang kecerdasan buatan, iaitu pemprosesan bahasa semulajadi, mahupun pemelajaran enjin. Dalam bidang akademik, Hammam Riza telah melakukan penyelidikan di bidang *machine translation and NLP started with CICC multilingual machine translation system* (1989); *Pangloss mark-III machine translation*; *Mikrokosmos machine translation project* (1993); *Indonesia National Corpus* INC-IX, BPP Teknologi (2000-2002); MMA Multimedia Annotation, Sigmatics, Jepang (2000-2001), BPPT *WebTranslator*, BPPT(1998-2000); dan dalam kurun masa sepuluh tahun terakhir telah mengembangkan penerjemahan dua arah dari Bahasa Indonesia - inggris SMT.

Pertubuhan
----------

Hammam berperanan dalam menubuhkan Indonesia Artificial Intelligence Society, iaitu organisasi di Indonesia yang berfokus kepada kecerdasan buatan. Selain itu, ia juga berperan dalam mendirikan Indonesia Association for Computational Linguistics. dan mewakili Indonesia sebagai anggota regional serta ahli lembaga dari Asian Federation of Natural Language Processing.

Rujukan
-------

1. ↑  Yusuf, Hammam R. (1992). "An analysis of Indonesian language for interlingual machine-translation system". *Proceedings of the 14th conference on Computational linguistics -* (dalam bahasa Inggeris). Nantes, France: Association for Computational Linguistics. **4**: 1228. doi:10.3115/992424.992470.
2. ↑  Uliniansyah, Teduh; Riza, Hammam; Riandi, Oskar (2013-11). "Developing corpus management system for Bahasa Indonesia the "Perisalah" project". *2013 International Conference Oriental COCOSDA held jointly with 2013 Conference on Asian Spoken Language Research and Evaluation (O-COCOSDA/CASLRE)*: 1–4. doi:10.1109/ICSDA.2013.6709887. Check date values in: `|date=` (bantuan)
3. ↑  "IAIS - Indonesia AI Society News Portal". *IAIS News Portal*. Dicapai pada 2020-07-01.
4. ↑  "INACL – Indonesia Association of Computational Linguistics". Dicapai pada 2020-07-30.
5. ↑  "Board Members – AFNLP" (dalam bahasa Inggeris). Dicapai pada 2020-08-02.
**Harimau bintang** atau **Macan bintang** atau **Macan tutul** (*Panthera pardus*) ialah salah satu kucing besar dalam genus *Panthera*. Ia hidup di Afrika dan Asia.

Ciri-ciri
---------

Harimau bintang biasanya mempunyai bulu berwarna kuning dengan roset gelap dan bintik, dan warna lebih cerah di bahagian bawah. Namun terdapat banyak perbezaan dalam subspesies harimau bintang yang berbeza. Terdapat juga harimau bintang yang semuanya hitam, juga dipanggil harimau kumbang hitam.

Habitat
-------

Asalnya harimau bintang hidup di seluruh Afrika (tapi bukan di Sahara) dan Asia Selatan. Namun, hari ini banyak subspesies harimau bintang, terutamanya di Asia, diancam kepupusan, pupus atau hampir mati.

Kehidupan
---------

Harimau bintang sangat aktif pada waktu malam. Ia dapat memanjat dengan sangat baik, dan banyak masanya tinggal di atas pokok. Ia selalunya makan mamalia sederhana besar, dan juga burung, reptilia serta serangga. Harimau bintang memburu pada waktu yang berbeza dalam sehari, dan mereka juga menggunakan cara berbeza untuk memburu.

Harimau bintang biasanya hidup sendirian dan cuba untuk tidak berjumpa dengan harimau bintang lain. Ia hanya bersama-sama apabila mengawan. Anak harimau bintang meninggalkan ibunya selepas 13 – 18 bulan.

Taksonomi
---------

Harimau bintang (*Panthera pardus*) mempunyai beberapa subspesies. Sebahagian daripadanya ialah:

Subspesies Afrika:

* Harimau bintang Afrika (*Panthera pardus pardus*)
* Harimau bintang Barbary (*Panthera pardus panthera*)
* Harimau bintang Sinai (*Panthera pardus jarvisi*)

Subspesies Asia:

* Harimau bintang Afrika (*Panthera pardus orientalis*)
* Harimau bintang Anatolia (*Panthera pardus tulliana*)
* Harimau bintang Arabia (*Panthera pardus nimr* )
* Harimau bintang India (*Panthera pardus fusca*)
* Harimau bintang Parsi (*Panthera pardus saxicolor*)
* Harimau bintang Sri Lanka (*Panthera pardus kotiya*)

Galeri
------

* Harimau bintang Afrika SelatanHarimau bintang Afrika Selatan
* Harimau bintang di atas pokokHarimau bintang di atas pokok
* Harimau bintang ParsiHarimau bintang Parsi
* Harimau bintang Amur di zooHarimau bintang Amur di zoo

Rujukan
-------

leopard mati sbb kepupusan, dibunuh manusia dan mati akibat bencana alam.

Pautan luar
-----------

|  |  |
| --- | --- |
|  | **Wikispesies** mempunyai maklumat berkaitan dengan ***Leopard*** |

|  |  |
| --- | --- |
|  | Wikimedia Commons mempunyai media berkaitan: ***Harimau bintang***. |
**Hari Moyang** diadakan bagi memperingati nenek moyang. Ia merupakan satu acara terpenting dalam kalendar masyarakat Orang Asli di Malaysia. 

Pada 16 Mac 2010, Hari Moyang diadakan di Kampung Sungai Bumbun, Pulau Carey, Banting, Selangor. Tok Batin Kampung Sungai Bumbun ialah Sidin Bujang. Majlis ini lebih meriah kerana dianjurkan oleh Jabatan Hal Ehwal Orang Asli (JHEOA) dengan kerjasama Jabatan Penerangan Negeri Selangor.

Orang Asli terutama etnik Mah Meri diberi bimbingan kraf, budaya dan pembinaan semangat kepada Orang Asli di bawah gagasan 1Malaysia. Datuk Seri Dr. Rais Yatim mahu pengukir suku kaum Mah Meri dari Pulau Carey dihantar ke Washington, Amerika Syarikat sempena Pameran Seni Negara yang diadakan serentak dengan Hari Malaysia pada April 2010.

Gerai kecil suku Mah Meri pada Festival Kraf sempena Hari Kraf Kebangsaan 2010 berjaya menjual pelbagai topeng dan pelbagai bentuk lain yang menunjukkan keindahan masyarakat Orang Asli. bernilai RM16,000. Ukiran Mah Meri diiktiraf Pertubuhan Pendidikan, Saintifik dan Kebudayaan Bangsa-Bangsa Bersatu (UNESCO).

Hak tanah adat dan budaya mereka dilindungi oleh undang-undang. Orang Asli adalah sama kedudukannya dengan orang Melayu dan Bumiputera Sabah dan Sarawak yang mempunyai hak di negara ini di bawah Perkara 153 Perlembagaan Persekutuan. Hak Orang Asli, anak-anak dan keturunan mereka dijamin oleh Yang di-Pertuan Agong selaku pelindung mereka tanpa menafikan hak-hak kaum lain di negara ini.

Rujukan
-------

1. ↑  Orang Asli ke AS Utusan Malaysia Online
**Hari Para Orang Kudus** atau **Hari Para Santo** (Bahasa Inggeris: *All Saint's Day*) merupakan hari untuk merayakan para orang kudus Kristian. Hari itu juga merupakan hari bagi orang-orang Kristian untuk memohon kepada para orang kudus dan para martir yang dikenali dan tidak dikenali, untuk mendoakan mereka kepada Tuhan. Dalam Gereja Katolik, hari ini merupakan salah satu daripada Hari Suci Wajib.


Hari cuti ini bagi golongan Kristian Barat jatuh pada 1 November (secara rasminya dinamakan *Festum omnium sanctorum* oleh Gereja Roman Katolik) , diikuti dengan Hari Para Mendiang pada 2 November. Hari ini merupakan Hari Suci Wajib, yang dirayakan dengan vigil dan oktaf. Perayaan Para Orang Kudus bagi Gereja Ortodoks Timur pula mengikuti tradisi awal yang dikekalkan oleh keseluruhan Gereja iaitu menetapkan perayaan tersebut pada hari Ahad pertama selepas Pentekosta dan oleh itu menandakan penghujung bagi musim Paska.

Sejarah
-------

Upacara peringatan lazim oleh gereja bagi kematian para martir mula diraikan pada abad ke-4. Bukti terawal yang menunjukkan sambutan perayaan ini adalah di Antioch pada hari Ahad selepas Pentakosta. Amalan ini juga pernah diperkisahkan di dalam homili ke-74 John Chrysostom (407) dan tradisi ini dikekalkan sehinga ke hari ini oleh Gereja Ortodoks Timur. Orang-orang Ireland juga mengekalkan tarikh perayaan pada hari Ahad selepas Pentekosta, manakala Gereja Jerman pula mula meraikannya pada 1 November. Budaya ini kemudiannya tersebar sehinggalah tarikh perayaan hari ini ditukar secara umumnya ke 1 November oleh Paus Gregory III (731–741). Beliau menamai 1 November sebagai tarikh ulang tahun pentahbisan gereja kecil di St.Peter bagi tinggalan-tinggalan "para rasul dan segala orang kudus, martir-martir dan pengaku-pengaku, yang telah meninggal dunia di seluruh dunia". Menjelang pemerintahan Charlemagne, perayaan para orang kudus diraikan dengan meriah. Raja orang Frank iaitu Raja Louis menitahkan bahawa 1 November adalah hari suci wajib pada tahun 835.
**Hari Orang Suomi Sweden** (Suomi: *Ruotsinsuomalaisten päivä*code: fi is deprecated ; Svensk: *Sverigefinnarnas dag*code: sv is deprecated ) ialah ulang tahun yang disambut di Sweden pada 24 Februari. Ulang tahun tersebut telah diluluskan oleh Akademi Sweden pada tahun 2010, dan diadakan buat kali pertama pada tahun 2011. 24 Februari dipilih sebagai tarikh ulang tahun, kerana ini juga merupakan hari lahir Carl Axel Gottlund, seorang pengumpul puisi rakyat dan pembela status bahasa Suomi. Tujuan hari tersebut adalah untuk meraikan kaum Suomi di Sweden dan mengiktiraf sejarah, bahasa dan budaya mereka sebagai sebahagian daripada warisan budaya Sweden.

Perbandaran yang mempunyai minoriti berbahasa Suomi yang ketara menaikkan bendera orang Suomi Sweden pada Hari Orang Suomi Sweden. Walau bagaimanapun, ia bukan hari bendera yang rasmi. Ulang tahun tersebut disambut di pelbagai bahagian Sweden, termasuklah Stockholm, Eskilstuna, Gothenburg, Västerås dan Nykvarn. Acara pada hari tersebut termasuklah konsert, persembahan tarian, lawatan penulis, tarian karaoke, dan persembahan teater untuk kanak-kanak. Sebagai contoh, pada tahun 2017, lebih seribu orang menghadiri sambutan tersebut di Dewan Bandaraya Stockholm. Pada tahun 2013 khususnya, sambutan tersebut ketara di banyak tempat, apabila hari tersebut disambut dengan upacara rasmi buat kali pertama.

Pada 2019, anjing laut telah diundi oleh pendengar saluran bahasa Suomi SR *Sveriges Radio Finska* (dahulunya dikenali sebagai *Sisuradio*) sebagai haiwan kebangsaan lambangan orang Suomi Sweden.

Lihat juga
----------

* Orang Suomi Sweden
* Bahasa Suomi Lembah Tornio (Meänkieli)
* Lembah Tornio (Meänmaa)

Rujukan
-------

1. 1 2  "Sverigefinländarnas dag firas den 24 februari" - *Finland.se* (in Swedish)
2. ↑  Pressmeddelande om Sverigefinnarnas dag - Finlandsinstitutet (in Swedish)
3. ↑  Sverigefinnarnas dag - Swedish Academy (in Swedish)
4. ↑  Ruotsinsuomalaisten lippu liehuu yli 50 kunnassa ruotsinsuomalaisten päivänä - Sisuradio (in Finnish)
5. ↑  Ruotsinsuomalaisten päivä kalenteriin - Sisuradio (in Finnish)
6. ↑  Ruotsinsuomalaisten päivä valtasi Tukholman keskustan - *SVT News* (in Finnish)
7. ↑  Hieno ruotsinsuomalaisten päivä, paitsi kookosleivät liian kovia - Ruotsinsuomalaisten päivä - Sisuradio (in Finnish)
8. ↑  Ruotsinsuomalaisten kansalliseläin on hylje - Ruotsinsuomalaisten päivä - Sisuradio (in Finnish)
**Hikayat Raja Khandak** merupakan salah satu hikayat Melayu lama.

Hikayat Raja Khandak mengisahkan mengenai antara pahlawan-pahlawan Islam yang termasyur gagah berani pada zaman Rasulullah ialah Sayyidina 'Ali ibn Abu Talib, iaitu suami Fatimah, puteri Rasulullah. Kisah keberanian dan kegagahan Sayyidina 'Ali ada ter­kandung di dalam Hikayat Raja Khandak (ad a orang menye­but Hondok). Di-dalam hikayat ini meriwayatkan apabila 'Ali bertempek di medan perang suaranya seperti halilintar membelah bumi; pedangnya yang bernama Dzulfakar itu apabila di hunus memanjangkan diri hingga saujana mata memandang, demikian juga peri ketingkasan kudanya yang bernama Duldul itu sebagai terbang lakunya. Oleh ke­beranian dan kegagahan 'Ali hingga ia digelar dalam hikayat itu "'Ali Harimau Allah."

Menurut sejarah Islam 'Ali ialah orang yang mula-­mula menjadi pengikut Rasulullah selain dari Khadijah, isteri Rasul ullah. 'Ali sentiasa mengikut Rasulullah terutamanya dalam peperangan yang penting-penting; ia di­angkat menjadi khalifah Islam yang keempat tetapi tiada di-akui: oleh Mu'awiah ibn Abi Sufian serta pengikut-­pengikutnya yang terkenal dengan gelaran Bani Umaiyah, maka akhirnya peperangan telah berlaku di-antara kedua pihak itu.

Menurut ceritanya Ali telah mati ditikam oleh gem­bala kudanya yang diupah oleh Mu'awiah, ia-itu tatkala 'Ali hendak ka-masjid.

'A1i dengan isterinya, Fatimah, puteri Rasu1ullah, mempunyai dua orang putera Hasan dan Husain, tetapi dengan isterinya yang lain ia mempunyai seorang putera lagi bernama Muhammad 'A1i 
Hanafiah.
**Hikayat Siak** ialah hikayat yang mengisahkan sejarah kerajaan Siak. Hikayat ini ditulis berdasarkan permintaan salah satu ahli keluarga kerajaan Siak.

Hikayat Siak terbahagi kepada dua bahagian. Bahagian pertama merupakan kutipan daripada Sulalatus Salatin, yang mengisahkan asal usul raja-raja Melayu. Bahagian ini menjelaskan kaitan Siak dengan Melaka. Bahagian kedua mengisahkan kebangkitan Siak dengan melemahnya Johor, yang sebelumnya membawahi Siak

Manuskrip Hikayat Siak dapat ditemui di Perpustakaan Kebangsaan Republik Indonesia, Jakarta. Hikayat ini juga telah diterbitkan di Kuala Lumpur oleh Dewan Bahasa dan Pustaka pada tahun 1992.

Catatan
-------

1. ↑  Barnard, Timothy.
2. ↑  Barnard, Timothy (2004). "Siak and the Transformation of Malay Identity". Dalam Barnard, Timothy (penyunting). *Contesting Malayness: Malay Identity Across Boundaries*. NUS Press.

Pautan luar
-----------

* Bibliografi Hikayat Siak di Malay Concordance Project

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.